
Sülysáp Város Önkormányzata Képviselő-testületének

2015. november 26-án tartandó munkaterv szerinti ülésére

2. napirendhez

Tárgy: Sülysápi Hírforrás Szerkesztő Bizottságának beszámolója
Tisztelt Képviselő-testület!

A Sülysápi Hírforrás Szerkesztő Bizottságának 2014 októberétől 2015 szeptemberéig tartó időszakot átölelő beszámolójából tájékoztatást kaptunk a lap megjelenésének gyakoriságáról, terjedelméről, tartalmáról, gazdaságosságáról, és a szerkesztésével kapcsolatos fejleményekről.
Meglátásom szerint a lapra továbbra is szükség van, a jelenlegi ingyenes megjelenési formában, hiszen ezzel tudjuk a lakosságot a legszélesebb körben tájékoztatni az önkormányzat munkájáról, valamint a településen zajló fejlesztésekről, eseményekről.
Az utóbbi időben a szerkesztőség, a főszerkesztővel együtt, 4 fővel működik és van további 3 fő állandó munkatárs, akik szintén rendszeresen hozzájárulnak írásaikkal az újság tartalmához. 
Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen! 

…/2015. (XI. 26.) ÖKT határozati javaslat
Sülysáp Város Önkormányzatának Képviselő-testülete elfogadja a Sülysápi Hírforrás Szerkesztő Bizottságának előző egy éves időszakról szóló beszámolóját, és megköszöni a szerkesztők áldozatos munkáját.

Határidő: azonnal
Felelős: Sülysáp Hírforrás Szerkesztő Bizottságának elnöke
Sülysáp, 2015. november 17.

Horinka László s.k.


polgármester
Láttam! 
Sülysáp, 2015. november 18.

Dr. Tóth Krisztina s.k.
Jegyző
A Sülysápi Hírforrás című helyi lap éves beszámolója

2014. szeptember – 2015. november

Tisztelt képviselő-testület!

A Sülysápi Hírforrás legnagyobb változása, hogy 2015 során felállt egy új szerkesztőség. 

Szerkesztőségi tagok: 

Zemen Pálné 
(a helytörténeti rovat vezetője),

Seprős Viktor képviselő úr 
(a sportrovat vezetője), 

Tarnavölgyi László 
(a kulturális rovat vezetője). 

Állandó munkatársunk:

Tóthné Bata Beáta 
(Szent István Általános Iskola híreinek szerkesztője),

Katus Norbert alpolgármester úr 
(önkormányzati hírek szerkesztője), 

Minkó Renáta 
(2015 szeptemberétől az újság tördelőszerkesztője).

Jómagam 2014 szeptemberétől lektorálom a beérkezett cikkeket, és ugyanez év novemberétől vagyok az újság megbízott főszerkesztője.

Mostanra sikerült elérnünk, hogy a négy fő „rovat” (önkormányzati, sport, kulturális, helytörténeti) rendszeresen, folyamatosan megjelenjen. Emellett természetesen helyet kapnak a város aktuális, fontos történéseiről készült beszámolók, interjúk is (pl. közművesítés, orvosi ellátás, nemzeti ünnepségek, városi köztisztviselők, közalkalmazottak bemutatása stb.). Mindezek mellett nagy felületen van jelen a Wass Albert Művelődési Központ is.

Továbbra is havonta jelenik meg városunk újságja. 

12 oldalon 3 alkalommal (2014. október-november, 2015. január és szeptember), 16 oldalon 9 alkalommal (2014. szeptember, december, 2015. februártól augusztusig és októberben) jelent meg a Sülysápi Hírforrás. 

Általában 2-4 oldalt tesznek ki ebből az önkormányzat munkáját bemutató írások. 2-4 oldal a kulturális-helytörténeti blokk, 1-2 oldal a sporteseményeké, további 2-4 oldal van fenntartva a közéleti hírek számára, és rendszeresen értékesítünk 2-3 oldalt hirdetés céljára.
2015-ben eddig összesen 9 megjelenésünk volt, még további 2 megjelenés hátra van a tervezett, idei 11 számnak megfelelően.

2014 októberétől 2015 szeptemberéig a megjelent 10 lapszámunk összesen 2 866 289 Ft-ba került.

Hirdetésekből 318 412 Ft bevételünk származott.

A terjesztést a TÁVÜSZ Kft. felügyelete alá tartozó közmunkások végzik, és minden hónapban érkezik jelzés hiányos terjesztésről. Minden esetben reagálunk a jelzésre, több esetben kiderült, hogy volt még a telephelyen újság, így tudtuk pótolni a hiányt.
Sajnos a közmunkásokkal szemben nem egyszerű szankciókkal élni, és viszonylag gyakran cserélődik az állomány, de igyekszünk figyelni a terjesztésre.
Mivel az újság ISSN azonosítóval rendelkezik, 5% ÁFA-val állítjuk elő azt. 

Terveim között szerepel további, eddig nem rendszeresen publikáló intézmények megszólítása, valamint további rovatok indítása, új munkatársak bevonása, ezek még egyeztetés alatt állnak.
Sülysáp, 2015. november 10.

Köszönettel és tisztelettel:

Cseri Sára

